PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2013/FK /3/1/015	Bratislava, 27.06.2013	

Protimonopolný úrad Slovenskej republiky, odbor koncentrácií v správnom konaní 
č. 0012/OK/2013 začatom dňa 20.06.2013 na základe oznámenia zámeru koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom SUNG WOO HITECH CO., LTD., so sídlom Busan, Jeonggwan-myeon, Gijang-gun, Dalsan-ri #148-12, Kórejská republika, IČO: 180111-0042612 prostredníctvom jeho splnomocneného právneho zástupcu advokátskej kancelárie ČERNEJOVÁ & HRBEK, s.r.o., Kýčerského 7, 811 05 Bratislava, IČO: 36 857 513 v mene ktorej koná JUDr. Alena Černejová   

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou, ktorá má vzniknúť podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov a má spočívať v zmene zo spoločnej kontroly podnikateľov SUNG WOO HITECH CO., LTD., so sídlom Busan, Jeonggwan-myeon, Gijang-gun, Dalsan-ri #148-12, Kórejská republika, IČO: 180111-0042612 a  Mitsubishi Corporation, so sídlom Marunouchi 2 cho-me, Chiyoda-ku 3-1, Tokio, Japonsko na výlučnú kontrolu podnikateľa SUNG WOO HITECH CO., LTD., so sídlom Busan, Jeonggwan-myeon, Gijang-gun, Dalsan-ri #148-12, Kórejská republika, IČO: 180111-0042612 
-	nad podnikom podnikateľa SUNGWOO HITECH s.r.o., so sídlom Na Rovince 895, 720 00 Ostrava-Hrabová, Česká republika, IČO: 268 69 918 a to na základe uznesenia Valného  zhromaždenia spoločnosti SUNGWOO HITECH s.r.o., so sídlom Na Rovince 895, 720 00 Ostrava-Hrabová, Česká republika, IČO: 268 69 918 konaného dňa 30.05.2013, ktoré schválilo prevod 25 % obchodného podielu spoločnosti Mitsubishi Corporation, so sídlom Marunouchi 2 cho-me, Chiyoda-ku 3-1, Tokio, Japonsko na spoločnosť SUNG WOO HITECH CO., LTD., so sídlom Busan, Jeonggwan-myeon, Gijang-gun, Dalsan-ri #148-12, Kórejská republika, IČO: 180111-0042612 a na ďalších podnikateľov z jej skupiny
-	a nad podnikom podnikateľa SUNGWOO HITECH Slovakia, s.r.o., so sídlom Cestárska 1, 010 01 Žilina, IČO: 36 441 392, a to na základe uznesenia Valného zhromaždenia spoločnosti SUNGWOO HITECH Slovakia, s.r.o., so sídlom Cestárska 1, 010 01 Žilina, IČO: 36 441 392 konaného dňa 30.05.2013, ktoré schválilo prevod 25 % obchodného podielu spoločnosti Mitsubishi Corporation, so sídlom Marunouchi 2 cho-me, Chiyoda-ku 3-1, Tokio, Japonsko na spoločnosť SUNG WOO HITECH CO., LTD., so sídlom Busan, Jeonggwan-myeon, Gijang-gun, Dalsan-ri #148-12, Kórejská republika, IČO: 180111-0042612 a na ďalších podnikateľov z jej skupiny.  

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 20.06.2013 podaním zaevidovaným pod č. 1447/2013 podnikateľom SUNG WOO HITECH CO., LTD., so sídlom Busan, Jeonggwan-myeon, Gijang-gun, Dalsan-ri #148-12, Kórejská republika, IČO: 180111-0042612  (ďalej len „SUNG WOO HITECH CO., LTD.“ alebo „Oznamovateľ“) prostredníctvom jeho splnomocneného právneho zástupcu advokátskej kancelárie ČERNEJOVÁ & HRBEK, s.r.o., Kýčerského 7, 811 05 Bratislava, IČO: 36 857 513 v mene ktorej koná JUDr. Alena Černejová doručené oznámenie zámeru koncentrácie (ďalej len „Oznámenie koncentrácie“) podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). Týmto podaním sa začalo správne konanie vo veci predmetnej koncentrácie vedené pod číslom SK 0012/OK/2013.

2.	V súlade so znením § 11 ods. 1 zákona začala dňa 21.06.2013 plynúť lehota 25 pracovných dní na vydanie rozhodnutia vo veci predmetnej koncentrácie.

3.	Predmetná koncentrácia má vzniknúť tak, ako je uvedené vo výroku tohto rozhodnutia a podlieha kontrole úradu podľa § 10 ods. 1 zákona.

4.	Účastníkom konania v prípade predmetnej koncentrácie je podnikateľ SUNG WOO HITECH CO., LTD., ktorý bude nad podnikmi podnikateľov SUNGWOO HITECH s.r.o., so sídlom Na Rovince 895, 720 00 Ostrava-Hrabová, Česká republika, IČO: 268 69 918 (ďalej len „SUNGWOO HITECH s.r.o.“) a SUNGWOO HITECH Slovakia, s.r.o., so sídlom Cestárska 1, 010 01 Žilina, IČO: 36 441 392 (ďalej len „SUNGWOO HITECH Slovakia“) vykonávať výlučnú kontrolu.

5.	Účastníkmi koncentrácie sú podnikateľ SUNG WOO HITECH CO., LTD. na strane nadobúdateľa kontroly a podnikatelia SUNGWOO HITECH s.r.o. a SUNGWOO HITECH Slovakia na strane nadobúdaných subjektov. 

6.	Podnikateľ SUNG WOO HITECH CO., LTD. je kontrolovaný fyzickou osobou, pánom Myung Keun Lee (ďalej len „pán Lee“) a je kótovanou spoločnosťou na kórejskej burze KOSDAQ Stock Exchange. Menšinoví akcionári neprekračujú 5% - nú hranicu podielu a nemajú právo blokovať rozhodnutia pána Lee.

7.	Predmetom činnosti SUNG WOO HITECH CO., LTD. je výroba dielcov v automobilovom priemysle, výroba kuchynských prístrojov, výroba ostatných lisovaných výrobkov, výroba strojov, vývoz a dovoz, realitná činnosť a akákoľvek vedľajšia činnosť súvisiaca s týmito uvedenými činnosťami, výroba oceľových výrobkov, veľkoobchod a maloobchod, špecializovaný, vedecký a technický servis. Oznamovateľ je medzinárodným dodávateľom zaoberajúcim sa hlavne výrobou automobilových komponentov pre rôznych výrobcov automobilov ako sú Hyundai, KIA Motors, Volkswagen a Renault v Kórei, v Európe ako aj inde vo svete.

8.	V EÚ sú obchodné a výrobné aktivity Oznamovateľa uskutočňované najmä na území Českej republiky a Slovenskej republiky, kde prostredníctvom spoločností SUNGWOO HITECH s.r.o. a SUNGWOO HITECH Slovakia prevádzkuje svoje výrobné aktivity pre významné automobilky Hyundai Motor Manufacturing Czech s.r.o. v Nošoviciach a KIA Motors Slovakia s.r.o. v Žiline.

9.	Výrobné spoločnosti SUNGWOO HITECH s.r.o. a SUNGWOO HITECH Slovakia sa podieľajú na výrobe základných častí karosérií, ako je napríklad vonkajšia výstuha dverí, predný nosník zadnej podlahy, koncové svetlá, stredná podlaha a blatník, pričom spojením týchto komponentov u odberateľa sa vytvorí tzv. skelet karosérie. SUNGWOO HITECH Slovakia je hlavne servisnou spoločnosťou SUNGWOO HITECH s.r.o., obrat na Slovensku z predaja výrobkov je dosahovaný výhradne len zo strany SUNGWOO HITECH s.r.o.

10.	Úrad z Oznámení koncentrácie zistil, že v spoločnostiach SUNGWOO HITECH s.r.o. a SUNGWOO HITECH Slovakia je od 18.06.2011 vykonávaná spoločná kontrola podnikateľov SUNG WOO HITECH CO., LTD. a Mitsubishi Corporation, so sídlom Marunouchi 2 cho-me, Chiyoda-ku 3-1, Tokio, Japonsko (ďalej len „Mitsubishi“), pričom táto koncentrácia bola schválená rozhodnutím Európskej komisie COMP/M.6373.

11.	V predmetnom prípade ide o zmenu kvality kontroly (zo spoločnej na výlučnú kontrolu), ktorou nedochádza k zmene podmienok hospodárskej súťaže, dôjde k reštaurácii podielov v spoločnostiach SUNGWOO HITECH s.r.o. a SUNGWOO HITECH Slovakia do stavu, aký existoval pred vstupom spoločnosti Mitsubishi.

12.	Na základe vyššie uvedeného úrad dospel k záveru, že predmetná koncentrácia nevyvoláva súťažné obavy.

Záver

13.	Z predložených informácií a podkladov v Oznámení koncentrácie úrad zistil, že nie je dôvod na vydanie rozhodnutia s odôvodnením v plnom rozsahu. 

14.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia.

15.	Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

JUDr. Erika Lovásová		
riaditeľka
odboru koncentrácií		

Rozhodnutie sa doručuje:
ČERNEJOVÁ & HRBEK, s.r.o.
advokátska kancelária
Kýčerského 7
811 05 Bratislava